钦定古今图书集成/历象汇编/历法典/第115卷 > 《算法统宗三》 > 新制丈量步车图
## 钦定古今图书集成/历象汇编/历法典/第115卷 > 《算法统宗三》 > 新制丈量步车图

前图下段，作车三式，总合于一，以完成车样。于上外
套似无盖底墨匣两旁木比十字木空长，存作两头
横木插角合栒，内空仅容十字转动，下横木凿一匾
眼，后高前低，出篾上可钉环，下钉钻脚十字，中心如
墨斗，搅转之心作曲尺样三折，装在十字中心，内者
方而不动，外者俱圆活动，以便收放，即似纺车之形。
“套匣上头，横木之下凿一眼，其十字四头各开一口，
但遇一头凑著匣眼，用拴拴之，置锁其篾。”择嫩竹竹
节平直者，接头处用铜丝扎住。篾上逐寸写字，每寸
为二釐，二寸为四，三寸为六，四寸为八，不必“釐”字。五
寸为一分，自一分至九分，俱用“分”字。五寸为一步，依
次而增至三十步以上或四十步以下可止。篾上用
明油油之，虽污泥可洗。

又后制一式，只用“十字”，内中开槽留头不通，中用木
圆饼转篾。篾虽不散，但转其篾，尽皆挨擦，损坏甚速，
总不如前制车式。篾在十字十字转动，其篾安静，故
难坏也。

丈量之法，以五尺为一步，每步自方五尺，计积二十
五尺也。以五尺计之，步下五寸为一分，一寸为二釐。
积步问亩用二四归除，亩问积步用二四乘法。〈今惟休邑
新立亩法〉